|  |
| --- |
| **ПРАВИЛНИК****О УСЛОВИМА, НАЧИНУ И ОБРАСЦИМА ЗАХТЕВА ЗА ОСТВАРИВАЊЕ ПРАВА НА РЕГРЕС ЗА ТРОШКОВЕ СКЛАДИШТЕЊА ПОЉОПРИВРЕДНИХ ПРОИЗВОДА У ЈАВНИМ СКЛАДИШТИМА***("Сл. гласник РС", бр. 61/2013)* |

**Члан 1**

Овим правилником ближе се прописују услови, начин остваривања права на регрес за трошкове складиштења пољопривредних производа у јавним складиштима (у даљем тексту: право на регрес), као и обрасци захтева за остваривање права на регрес.

Пољопривредни производи, у смислу овог правилника, су:

1) пшеница, и то: А-1, А-2 и А-3 класе;

2) кукуруз, и то: А и Б класе;

3) малина, и то: роленд, полублок, блок и гриз категорије;

4) купина, и то: конфитура, полублок, блок и гриз категорије;

5) вишња, и то: са коштицом и без коштице категорије.

**Члан 2**

Услови за остваривање права на регрес, које у складу са законом остварују правно лице, предузетник и физичко лице - носилац комерцијалног породичног пољопривредног газдинства, су услови прописани законом којим се уређују подстицаји у пољопривреди и руралном развоју, као и следећи услови:

1) да је површине под пољопривредним производима пријавио у складу са законом којим се уређује пољопривреда и рурални развој;

2) да је пољопривредне производе подигао из јавног складишта у периоду који не може бити дужи од годину дана пре подношења захтева за остваривање права на регрес.

Лице из става 1. овог члана право на регрес остварује за пун месец од дана издавања робног записа, а најдуже за шест месеци од дана издавања робног записа у складу са законом којим се уређују јавна складишта за пољопривредне производе, у износу од 40% од трошкова складиштења за највише 2 000 тона ускладиштене пшенице и/или кукуруза, односно за највише 20 тона ускладиштене малине и/или купине и/или вишње.

**Члан 3**

Захтев за остваривање права на регрес из члана 2. овог правилника подноси се једанпут годишње, у два примерка Министарству финансија и привреде - Управа за трезор (у даљем тексту: Управа) у периоду од 15. јула до 30. новембра текуће године, и то за пшеницу и кукуруз на Обрасцу 1 - Захтев за остваривање права на регрес за трошкове складиштења пшенице и кукуруза у јавним складиштима (у даљем тексту: Образац 1), а за малину, купину и вишњу на Обрасцу 2 - Захтев за остваривање права на регрес за трошкове складиштења малине, купине и вишње у јавним складиштима (у даљем тексту: Образац 2).

Образац 1 и Образац 2 су одштампани уз овај правилник и чине његов саставни део.

Уз захтев из става 1. овог члана подноси се оригинал или оверена копија уговора о складиштењу, фактура за услуге складиштења, копија робног записа издатог у складу са законом којим се уређују јавна складишта за пољопривредне производе и копија отпремнице издате у складу са прописом којим се уређује евиденција промета робе и услуга.

**Члан 4**

Испуњеност прописаних услова за остваривање права на регрес, упоређивање података из захтева са подацима из Регистра пољопривредних газдинстава, одобравање исплате и испостављање налога за пренос средстава на наменски рачун пољопривредног газдинства отворен код пословне банке врши Управа.

Пренос средстава на наменски рачун пољопривредног газдинства отворен код пословне банке врши се према редоследу подношења захтева из члана 3. овог правилника.

**Члан 5**

Управа доставља податке о регресираној количини пољопривредних производа и исплаћеном износу средстава оствареном по основу права на регрес министарству надлежном за послове пољопривреде ради уписивања у Регистар подстицаја у пољопривреди и руралном развоју, у складу са законом којим се уређују подстицаји у пољопривреди и руралном развоју.

**Члан 6**

Овај правилник ступа на снагу наредног дана од дана објављивања у "Службеном гласнику Републике Србије".

**Образац 1**

Назив и седиште (место, улица и број) правног лица или предузетника/ име, презиме и
пребивалиште (место, улица и број) носиоца породичног пољопривредног газдинства

|  |  |
| --- | --- |
| МБ (ЈМБГ) |    |
| БПГ |    |

МИНИСТАРСТВО ФИНАНСИЈА И ПРИВРЕДЕ
УПРАВА ЗА ТРЕЗОР
ФИЛИЈАЛА \_\_\_\_\_\_\_\_\_\_\_\_\_\_\_\_\_\_\_\_

**ЗАХТЕВ
ЗА ОСТВАРИВАЊЕ ПРАВА НА РЕГРЕС ЗА ТРОШКОВЕ СКЛАДИШТЕЊА ПШЕНИЦЕ И КУКУРУЗА У ЈАВНИМ СКЛАДИШТИМА**

|  |
| --- |
| Ускладиштена пшеница у јавном складишту |
| Количина у тонама (са једном децималом) | Класа | Предато на складиштење (дан, месец и година) | Подигнуто са складиштења (дан, месец и година) |
|    |    |    |    |
|    |    |    |    |
|    |    |    |    |
| Ускладиштен кукуруз у јавном складишту |
| Количина у тонама (са једном децималом) | Класа | Предато на складиштење (дан, месец и година) | Подигнуто са складиштења (дан, месец и година) |
|    |    |    |    |
|    |    |    |    |

|  |
| --- |
| Подаци о јавном складишту у коме је ускладиштен пољопривредни производ |
| Назив |    |
| Седиште |    |
| Шифра складишта (попуњава радник Управе за трезор) |    |

Уз захтев, прилажем фактуру јавног складишта број и датум: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
копију отпремнице број и датум: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
оригинал или оверену копију уговора о складиштењу број и датум: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_, као и копију робног записа серијски број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Под пуном материјалном и кривичном одговорношћу ИЗЈАВЉУЈЕМ да сам пре попуњавања обрасца исти пажљиво прочитао и разумео, као и да су горе наведени подаци тачни.

|  |  |  |
| --- | --- | --- |
| УПРАВА ЗА ТРЕЗОР |    | У \_\_\_\_\_\_\_\_\_\_\_\_\_\_\_, \_\_\_\_\_\_ 20\_\_. године |
| Захтев број: | Датум и време пријема: |    |    |
| Датум исплате: |    |    |    |
| Износ исплаћених средстава: |    |    | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Захтев обрадио: | Контролисао: |    | (Потпис подносиоца захтева, односно одговорног лица у правном лицу и печат) |

**Образац 2**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Назив и седиште (место, улица и број) правног лица или предузетника / име, презиме
и пребивалиште (место, улица и број) носиоца породичног пољопривредног газдинства

|  |  |
| --- | --- |
| МБ (ЈМБГ) |    |
| БПГ |    |

МИНИСТАРСТВО ФИНАНСИЈА И ПРИВРЕДЕ
УПРАВА ЗА ТРЕЗОР
ФИЛИЈАЛА \_\_\_\_\_\_\_\_\_\_\_\_\_\_\_\_\_\_\_\_

**ЗАХТЕВ
ЗА ОСТВАРИВАЊЕ ПРАВА НА РЕГРЕС ЗА ТРОШКОВЕ СКЛАДИШТЕЊА МАЛИНЕ, КУПИНЕ И ВИШЊЕ У ЈАВНИМ СКЛАДИШТИМА**

|  |  |  |  |
| --- | --- | --- | --- |
| Количина у тонама (са једном децималом) | Категорија | Предато на складиштење (дан, месец и година) | Подигнуто са складиштења (дан, месец и година) |
| УСКЛАДИШТЕНА МАЛИНА У ЈАВНОМ СКЛАДИШТУ |
|    |    |    |    |
|    |    |    |    |
|    |    |    |    |
|    |    |    |    |
| УСКЛАДИШТЕНА КУПИНА У ЈАВНОМ СКЛАДИШТУ |
|    |    |    |    |
|    |    |    |    |
|    |    |    |    |
|    |    |    |    |
| УСКЛАДИШТЕНА ВИШЊА У ЈАВНОМ СКЛАДИШТУ |
|    |    |    |    |
|    |    |    |    |

|  |
| --- |
| Подаци о јавном складишту у коме је ускладиштен пољопривредни производ |
| Назив |    |
| Седиште |    |
| Шифра складишта (попуњава радник Управе за трезор) |    |

Уз захтев, прилажем фактуру јавног складишта број и датум: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
копију отпремнице број и датум: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
оригинал или оверену копију уговора о складиштењу број и датум: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, као и копију робног записа серијски број: \_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Под пуном прекршајном и кривичном одговорношћу ИЗЈАВЉУЈЕМ да сам пре попуњавања обрасца исти пажљиво прочитао и разумео, као и да су горе наведени подаци тачни.

|  |  |  |
| --- | --- | --- |
| УПРАВА ЗА ТРЕЗОР |    | У \_\_\_\_\_\_\_\_\_\_\_\_\_\_\_, \_\_\_\_\_\_ 20\_\_. године |
| Захтев број: | Датум и време пријема: |    |    |
| Датум исплате: |    |    |    |
| Износ исплаћених средстава: |    |    | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Захтев обрадио: | Контролисао: |    | (Потпис подносиоца захтева, односно одговорног лица у правном лицу и печат) |